Մարդկանց վրա փորձարկումները Հյուսիսային Կորեայում

**Մարդկանց վրա փորձարկումները Հյուսիսային Կորեայում**, բանտարկյալների խեղդումը գազային խցիկներում, մահացու քիմիական զենքի փորձարկումները և առանց անզգայացման վիրահատությունները։

## Աղբյուրներ
Հյուսիսային Կորեայում մարդկանց վրա կատարված փորձերի մասին նկարագրել են մի քանի հյուսիսկորեացի փախստականներ, այդ թվում՝ նախկին բանտարկյալ Լի Սուն-Ոկը, նախկին բանտապահներ՝ Կվոն Հյոկը և Ան Մյունգ-Չուլը և այլոք։ Լիի ԱՄՆ Սենատում տված ցուցմունքում և իր բանտային հուշագրությունում՝ «Անպոչ կենդանիների աչքերը» (հրատարակված 1999 թվականին), պատմել է, որ ականատես է եղել մարդկանց նկատմամբ մահացու փորձարկումների երկու դեպքի։ BBC հեռուստաընկերության «Այս աշխարհը» հաղորդման դրվագներից մեկում մանրամասն նկարագրվել են որոշ մեղադրանքներ։ Մեղադրանքները հավանական են որակվել ԱՄՆ բարձրաստիճան պաշտոնյաների կողմից, որին անանուն մեջբերել է NBC News-ը։ Լիի ցուցմունքները կասկածի տակ են դրել Սեուլում գտնվող Հյուսիսային Կորեայի դասալիքների ասոցիացիայի նախկին ղեկավար Չանգ Ինսուկը, ինչպես նաև NKnet-ի մի շարք  Հյուսիսային Կորեայի նախկին քաղաքացիներ, որոնք կարծում էին, որ Լիի ցուցմունքները հավանական չեն, որ կլինեն ճշմարիտ։

## Փորձարկումներ և մահացու թունավորումներ
Լին նկարագրել է մի փորձ, որի ընթացքում ընտրվել են 50 առողջ կին բանտարկյալներ և նրանց թունավոր կաղամբի տերևներ են տվել։ Չնայած նրանց աղաղակներին՝ բոլորը պարտավոր էին ուտել կաղամբը։ Բոլոր 50 կանայք մահացել են 20 րոպե արյուն փսխելուց և հետանցքային արյունահոսությունից հետո։ Ոտելուց հրաժարվելը կնշանակեր հաշվեհարդար նրանց և նրանց ընտանիքների նկատմամբ։

Կվոն Հյոկը, որը հայտարարել է, որ նախկինում եղել է 22-րդ ճամբարի անվտանգության ղեկավար, նկարագրել է լաբորատորիաները, որոնք հագեցած են ապակե գազային խցիկներով՝ թունավոր գազով փորձերի համար, որոնցում մի քանի մարդիկ հանդիսացել են փորձարարական օբյեկտներ, սովորաբար՝ մեկ ընտանիք։ Բուժզննում անցնելուց հետո, խցիկները կնքվում են, և թույնը ներարկվում է խողովակի միջով, մինչդեռ գիտնականները ապակու միջով դիտարկում են։

Յոթ հոգանոց ընտանիքի մասին զեկույցում Կվոնը պնդում է, որ տեսել է, թե ինչպես է մի ընտանիք, մահանում թունավոր գազից, իսկ ծնողները քանի դեռ ուժ ունեին, փորձում էին փրկել երեխաներին՝ կիրառելով արհեստական շնչառություն։ Հյուսիսային Կորեայից փախուստի դիմած քիմիկոս, դոկտոր Քիմը հաստատել է այս ամենը և նշել, որ փորձարկումների նպատակներն էին թունավոր գազի ազդեցության դիտարկումը զոհերի հոգեկան վիճակի վրա և որոշելը, թե որքան գազ է անհրաժեշտ՝ տարածքում բոլորին սպանելու համար։

Կվոնի ցուցմունքը հաստատվել է 22-րդ ճամբարից ստացված փաստաթղթերով, որոնք նկարագրում են փորձերի համար նախատեսված բանտարկյալների տեղափոխումը։ Փաստաթղթերը՝ որպես իսկական, որակվել են Լոնդոնում բնակվող Հյուսիսային Կորեայի հարցերով փորձագետ և մարդու իրավունքների պաշտպան Կիմ Սանգ-Հունի կողմից։ Թունաբան Ալաստեր Հեյը նշել է, որ Քիմի ցուցմունքը բավականաչափ գիտականորեն ճշգրիտ է, որպեսզի այն հավանական լինի ճշմարիտ։ Հյուսիսային Կորեայի իշխանությունների կողմից Փհենյանում կազմակերպված մամուլի ասուլիսում ժխտվեցին մեղադրանքները և պնդվեց, որ հաստատող փաստաթղթերը կեղծված են։

Հարավային Կորեայի միավորման քաղաքականության նախարարի տեղակալ Շին Էոն-Սանգը նշել է, որ ապացույցների իսկությունը դժվար է որոշել, քանի որ հյուսիսկորեացի փախստականների հայտարարությունները մեծ մասամբ չափազանցված են։ Կվոնի հայտարարությունը կասկածի տակ դրեց նաև Հարավային Կորեայում գործող «Յոնհապ» լրատվական գործակալությունը, որը պնդեց, որ նա երբեք քաղաքական ճամբարում չի ծառայել և հասանելիություն չի ունեցել իր հայտարարած տեղեկատվությանը։

Կվոնն ու Քիմը պնդում են, որ Հարավային Կորեայի ազգային հետախուզական ծառայությունը իրենց հարկադրել է չխոսել Հյուսիսային Կորեայում մարդկանց դեմ փորձարկումների մասին՝ Հարավային Կորեայի և Հյուսիսային Կորեայի հարաբերություններին չվնասելու համար, և հետապնդել է նրանց ու մերժել անձնագրեր տրամադրել։

## Այլ փորձարկումներ
Նախկին բանտապահ Ան Մյունգ-Չուլը հայտնել է, որ երիտասարդ բժիշկները կալանավորներին վիրահատում էին առանց անզգայացման։

## Տես նաև
* Նացիստական փորձեր մարդկանց վրա
* ՄԿ-Ուլտրա նախագիծ
* Ջոկատ 731

## Ծանոթագրություններ

## Արտաքին հղումներ
* "Former guard: Ahn Myong Chol North Korean prison guard remembers atrocities."
* "A survivor: Soon Ok Lee 7 years of torture in N. Korean prison camp." 

Կատեգորիա:Մարդու իրավունքների խախտում